Tojikiston va O'zbekiston chegara demarkatsiyasini muhokama qildi

xo'jandda Tojikiston–O'zbekiston demarkatsiya komissiyasi ishchi guruhlari yig'ilishi bo'lib o'tdi. Bu haqda “Sputnik” xabar berdi.
Tojikiston TIVning ta'kidlashicha, 6 kun davom etgan muzokaralar chog'ida ikki davlat o'rtasidagi loyiha demarkatsiya chizig'idan o'tishning asosiy masalalari muhokama qilingan. Tadbir yakuni bo'yicha tegishli bayonnoma imzolangan.
Demarkatsiya va yig'ilishda muhokama qilingan mavzular bo'yicha boshqa ma'lumotlar keltirilmagan. Shu bilan birga, ushbu jarayon bo'yicha navbatdagi yig'ilish O'zbekiston hududida o'tkazilishi belgilangan.
Eslatib o'tamiz, Tojikiston va O'zbekiston chegarani delimitatsiya qilish to'g'risida 2019 yilda kelishib olgan va 2020 yil davlatlar o'rtasida tojik-o'zbek chegarasining ayrim uchastkalari bo'yicha shartnoma imzolangan. Ishchi guruhlarning oldingi yig'ilishi may oyining oxirida xo'jandda bo'lib o'tgan. Mazkur uchrashuv deyarli bir hafta davom etgan. Tojik-o'zbek chegarasining uzunligi 1332 kilometrni tashkil qiladi.
Avvalroq O'zbekiston, Qirg'iziston va Tojikiston o'rtasida chegara bo'yicha protokol imzolangani xabar berilgandi. O'zbekiston hududiga tegishli bo'lgan ikkita qishloq rasmiy ravishda Qozog'istonga o'tgani ma'lum qilingan.